વાત વિડિયોથી પ્રસિદ્ધિની છે. હવે તો વિડિયોથી કમાણીની લાલચ છે અને તે જરા જુદી રીતે. ડાન્સિંગ અંકલની રીતે નહીં. હવે એવી ઍપો જ આવવા લાગી છે જેમાં તમે તમારો વિડિયો મૂકો અને કમાણી કરો. પ્રસિદ્ધિ મળે તે તો લટકામાં. વિગો વિડિયો, ક્વાઇ વગેરે ઍપો આવી જ છે. તેમાં લાઇકને ફ્લેમ કહે છે. એક ફ્લેમના બદલામાં વપરાશકારને ૦.૦૦૧૫ અમેરિકી ડૉલર (ભારતના દસ પૈસા) મળે છે. કમાણી અને પ્રસિદ્ધિની લાલચે હવે સામાન્ય લોકો પણ પોતાના વિડિયો બનાવીબનાવી મૂકવા લાગ્યા છે.